Årsmelding for HIFO-Bergen 2005-2006 

Styret har i arbeidsåret mai 2005–april 2006 vore samansett slik:

Leiar: 

  Jo Rune Ugulen
Nestleiar:
  Gunnar Hatlehol
Kasserar:
  Irene Vågen
Sekretær:      
  Turid Helen Dahlberg

Styremedlemmar:


Årstein Svihus (pr ansvarleg)
Jan Ove Jensen (skulekontakt)
Margrete Søvik (studentkontakt)
Svein Ivar Angell (vara)
Yngve Flo (vara)
Styret har hatt 6 styremøter i perioden.

Medlemmer og rekruttering:

Per 30. mars 2006 hadde HIFO-Bergen 115 medlemmar. Dette er 4 færre enn på same tid i 2005. Medlemsfråfallet ser ut til å skuldast sletting av ikkje-betalande medlemmer. 

Arrangement
HIFO-Bergen har i løpet av arbeidsåret hatt tre arrangement. 
Det første arrangementet var ei omvising på Gamlehaugen den 28. mai 2005. Her var det svært få deltakarar.

Den 19. oktober 2005 vart det arrangert bokmøte i høve lanseringa av tredje band av det nye historieverket om Norsk Hydro, Oljerikdommer og internasjonal ekspansjon: Hydro 1977–2005. Innleiar var forfattaren Einar Lie, medan Tore Grønlie og Martin Byrkjeland var kommentatorar. Det var mellom 20 og 25 deltakarar.
Den 24. november 2005 innleia forskar Ståle Ulriksen ved NUPI om tryggingspolitiske utfordringar i nord. Her var det 10–15 frammøtte.
Deltaking på andre HIFO arrangement 

Svein Ivar Angell og Årstein Svihus var deltakarar på Historiedagane i Trondheim 2005. 
